De ansatte er føler ikke, at de har tid nok til at løse deres arbejdsopgaver. HK tager afstand fra strejken Formanden for HK/Kommunals socialpolitiske udvalg, Per Støve, der selv er tillidsrepræsentant i Aalborg Kommune tager afstand fra den overenskomststridige arbejdsnedlæggelse, men han forstår godt de ansatte, der strejker. - Det er et hårdt arbejdspres og manglende ressourcer til den opgave, der ligger. De føler ikke, at de kan udføre arbejdet tilfredsstillende over for borgerne på de præmisser, siger Per Støve. Stikprøve viser arbejdspres En stikprøve foretaget af Kommunalbladet, viser at der er ubesatte stillinger på 10 ud af 16 jobcentre. På 12 ud af de 16 jobcentre, fortæller tillidsrepræsentanterne, at medarbejderne ikke kan nå at holde de opfølgningssamtaler med langtidssyge, som ellers er et lovkrav. Arbejdsnedlæggelsen i Aalborg omfatter også andre faggrupper end medlemmer af HK, blandt andet socialrådgiverne.

Opsummering:
I frustration over manglende ressourcer nedlagde omkring 120 ansatte på jobcentret i Aalborg Kommune torsdag arbejdet i en kortvarig overenskomststridig proteststrejke.